**Prometej** (eng. *Prometheus*) je znanstveno-fantastični film iz 2012. godine kojeg je režirao Ridley Scott, a čiji su scenarij napisali Jon Spaihts i Damon Lindelof. U filmu su glavne uloge ostvarili Noomi Rapace, Michael Fassbender, Guy Pearce, Idris Elba, Logan Marshall-Green i Charlize Theron. Radnja filma smještena je u kasno 21. stoljeće, a fokusirana je na posadu svemirskog broda Prometej koja slijedi zvjezdanu mapu koju su pronašli u ostavštini drevnih kultura na Zemlji. Posada, u potrazi za počecima čovječanstva, dolazi na udaljeni planet te otkriva naprednu civilizaciju i prijetnju koja može uništiti kompletnu ljudsku rasu.

Razvoj filma započeo je početkom 2000-ih godina kao peti nastavak poznate Alien franšize. Scott i redatelj James Cameron razvili su ideje za film koje bi poslužile kao prethodnik Scottovog znanstveno-fantastičnog horora iz 1979. godine - Aliena. Ipak, do 2003. godine već se razvio drugi projekt (Alien protiv Predatora) pa je ovaj ostao na policama sve dok 2009. godine Scott ponovno nije izrazio zanimanje za isti. Spaihts je napisao scenarij u kojem su opisani događaji koji se odvijaju prije onih iz filmova Alien serijala, ali je Scott želio usmjeriti samu priču u drugom smjeru kako bi se odmaknuo od ranijih filmova. Kasne 2010. godine, Lindelof je ušao u projekt te započeo raditi na Spaihtsovom scenariju pa su on i Scott razvili priču koja prethodi priči iz *Aliena*, ali nije direktno vezana za franšizu. Prema Scottovim izjavama, premda film dijeli "određeni DNA s *Alienom*" i događa se u istom univerzumu, *Prometej* razrađuje svoju vlastitu mitologiju i ideje.

Produkcija filma *Prometej* započela je u travnju 2010. godine uz ekstenzivne faze dizajna tijekom kojih su se razvijali tehnologija i stvorenja potrebni za film. Snimanje filma započelo je u ožujku 2011. godine uz procijenjeni budžet od 120, 130 milijuna dolara. Tijekom cijelog snimanja korištene su 3D kamere na lokacijama u Engleskoj, Islandu, Španjolskoj i Škotskoj. Marketinška kampanja za film uglavnom je bila fokusirana na Internet. Snimljena su tri različita video isječka s troje glavnih glumaca koji su se nalazili "u likovima", a koja su proširivala elemente izmišljenog univerzuma; isječci su uglavnom dobili pozitivne kritike. Kino distribucija filma *Prometej* krenula je 1. lipnja 2012. godine u Ujedinjenom Kraljevstvu, 7. lipnja u Hrvatskoj, a 8. lipnja u Sjevernoj Americi. Sveukupna kino zarada filma do danas iznosi preko 400 milijuna dolara u svijetu. Kritike su filmu uglavnom bile naklonjene, a posebno su hvaljeni bili vizualni efekti te Fassbenderova performansa androida Davida. Međutim, sama radnja filma izazvala je pomiješane kritike od kojih su najviše bili kritizirani oni dijelovi koji nisu objašnjeni ili koji su bili previše predvidljivi.

Radnja
------

Dok veliki svemirski brod odlazi s planeta koji naliči na Zemlju, izvanzemaljac nalik ljudskom biću pije crnu tekućinu te se ubrzo potom počne raspadati. Ostaci vanzemaljca padaju niz vodopad. Odmah potom njegov DNK otpočne biogenetičku reakciju.

Godina je 2089. a arheolozi Elizabeth Shaw i Charlie Holloway otkrivaju zvjezdanu mapu u Škotskoj koja odgovara ostalim pronađenim mapama iz nepovezanih drevnih kultura. Njih dvoje ovo protumače kao poziv od strane stvaratelja ljudskog roda, "Inženjera". Peter Weyland, stariji član upravnog odbora Weyland korporacije, u cijelosti financira izgradnju svemirske letjelice Prometej i putovanje na udaljeni mjesec LV-223. Posada broda spava tijekom cijelog putovanja, a android David nadgleda njihovo stanje. Odmah po dolasku na odredište 2093. godine kompletna posada upoznata je s njihovom misijom pronalaska Inženjera. Voditeljica misije Meredith Vickers naređuje posadi da izbjegavaju bilo kakav kontakt bez njezinog prethodnog odobrenja.

Uskoro letjelica Prometej slijeće u blizini velike umjetne strukture koju ekipa odmah istražuje. Unutar nje pronalaze bezbrojne kamene boce, monolitnu statuu ljudske glave i leš velikog izvanzemaljca za kojeg smatraju da pripada jednom od Inženjera. Pronalaze i druga tijela i pretpostave da je njihova vrsta izumrla. David u tajnosti uzima jednu kamenu bocu dok istovremeno iz ostalih počne teći crna tekućina. Budući se ubrzano približava oluja, ekipa je prisiljena vratiti se na Prometej, ali igrom slučaja u strukturi zarobljeni ostanu članovi Millburn i Fifield. David razgovara s nekim koga još ne vidimo, a koji mu govori da se mora "više potruditi". U brodskom laboratoriju ekipa otkriva da DNK Inženjera odgovara ljudskom DNK. David istražuje kamenu bocu i crnu tekućinu koja se u njoj nalazi. Nakon toga stavlja jednu kap u alkoholno piće koje daje Hollowayu. Ubrzo potom, Shaw i Holloway završe u krevetu.

Za to vrijeme u strukturi, biće koje najviše sliči zmiji ubija Millburna te pospreja Fifieldovu kacigu korozivnom tekućinom koja se zbog toga otopi. Fifield pada licem prema dolje u baru crne tekućine. Nakon oluje ekipa se vraća u strukturu i pronalazi Millburnov leš. David, odvojen od ostalih, otkriva kontrolnu sobu u kojoj se nalazi jedan preživjeli Inežnjer u fazi krio-sna te zvjezdana mapa u kojoj je posebno obilježena Zemlja. Zbog konzumiranja kontaminiranog alkoholnog pića Holloway dobiva infekciju koja ubrzano uništava njegovo tijelo. Odvode ga natrag do letjelice Prometej, ali Vickers ga odbija pustiti u brod te ga uskoro, na njegovu molbu, spaljuje do smrti bacačem plamena. Kasnije medicinsko skeniranje otkriva da je Shaw, unatoč tome što je sterilna, zatrudnila i da nosi potomak izvanzemaljca. Zbog toga Shaw koristi automatiziranu komoru za izvođenje operacija kako bi izvadila biće. Također se saznaje da se Weyland cijelo vrijeme putovanja nalazio u krio-snu te objašnjava Elizabeth da želi pitati Inženjere mogu li spriječiti njegovu nadolazeću smrt. U trenucima kada se Weyland sprema otići s broda saznajemo da mu je Meredith Vickers kćerka.

Fifield, koji je u međuvremenu mutirao zbog crne tekućine, napada hangar broda i ubija nekoliko članova posade prije nego njega uspiju ubiti. Kapetan broda Prometej, Janek, mišljenja je da je struktura bila dijelom vojne postrojbe Inženjera koja je izgubila kontrolu nad biološkim oružjem - crnom tekućinom. Također uskoro otkriva da je podzemna struktura zapravo svemirski brod. Weyland i tim vraćaju se u strukturu te bude Inženjera. David pokušava s njim razgovarati, ali mu ovaj otkida glavu, ubija Weylanda i gotovo cijelu njegovu ekipu. Elizabeth uspijeva pobjeći iz broda dok ga Inženjer stavlja u pogon. Upozorava Janeka da Inženjer odlazi na Zemlju gdje namjerava pustiti crnu tekućinu te ga nagovara da zaustavi letjelicu. Janek katapultira čamac za spašavanje s Prometeja te zabija brod u Inženjerevu letjelicu dok istovremeno Vickers bježi uz pomoć kapsule za spašavanje. Inženjereva oštećena letjelica pada na planet, a tijekom svog pada ubija Vickers. Shaw odlazi do čamca za spašavanje i otkriva da je njezin izvanzemaljski potomak (kojeg je izvadila iz sebe) još uvijek živ te da je narastao. Davidova još uvijek aktivna glava upozorava Shaw preko interkoma da je Inženjer preživio pad. Uskoro Inženjer dolazi i napada Elizabeth koja pušta aliena na Inženjera; Alien gurne jedan od svojih pipaka niz Inženjerovo grlo i na taj način ga porazi. U međuvremenu Shaw dolazi do Davidovih ostataka i uz njegovu pomoć lansira drugu letjelicu Inženjera s planeta (navodno je planet pun njihovih letjelica). Elizabeth napušta planet s namjerom da otkrije odakle potiču Inženjeri kako bi shvatila zbog čega su odlučili uništiti čovječanstvo.

Za to vrijeme biće Xenomorpha ili "*Aliena*" izlazi iz prsa Inženjera.

Uloge
-----

| Glumac | Uloga |
| --- | --- |
| Numi Rapejs | Elizabet Šo |
| Majkl Fasbender | Dejvid |
| Šarlis Teron | Meredit Vikers |
| Idris Elba | Janik |
| Gaj Pirs | Piter Vejlend |
| Logan Maršal-Grin | Čarli Halovej |
| Šon Heris | Fifild |

Nastavak
--------

Odmah nakon premijere u medijima se javila priča o mogućem nastavku, jer je završetak filma stavio dosta nedorečenih stvari. Konačno, 1. avgusta 2012. godine, potvrđeno je da će Foks odraditi nastavak. Uključeni će biti i Skot, Numi Rapejs i Fasbender. Nastavak se neće pojaviti u bioskopima pre 2014. godine.

Izvori
------

1. ↑  Galloway, Stephen (May 16, 2012). „Return of the 'Alien' Mind". *The Hollywood Reporter* (Prometheus Global Media). Arhivirano iz originala na datum 2012-06-14. Pristupljeno 16. V 2012.
2. ↑  „Prometheus". *Box Office Mojo*. Amazon.com. June 2, 2012. Arhivirano iz originala na datum 2012-06-17. Pristupljeno 4. IX 2012.
3. ↑  McClintock, Pamela (August 1, 2012). „Summer's Studio Smackdown: From 'Men in Black 3' to 'Prometheus,' Which Franchises Will Get Another Chapter". *The Hollywood Reporter* (Prometheus Global Media). Arhivirano iz originala na datum 2012-08-01. Pristupljeno August 1, 2012.

Vanjske poveznice
-----------------

* Project Prometheus
* Weyland Industries Arhivirano 2012-03-06 na Wayback Machine-u
* *Prometheus* na AllRovi-u
* *Prometheus* na sajtu IMDb
* *Prometheus* na Metacriticu
* *Prometheus* na Rotten Tomatoes-u ()

| * p
* r
* u
*Alien*, *Predator* i *Alien vs. Predator* |
| --- |
| Filmovi o *Alienu* | 
* *Alien*
* *Aliens*
* *Alien 3*
* *Alien Resurrection*

 |
| Filmovi o *Predatoru* | 
* *Predator*
* *Predator 2*
* *Predators*

 |
| Filmovi *Alien vs. Predator* | 
* *Alien vs. Predator*
* *Aliens vs. Predator: Requiem*

 |
| Filmski likovi | 
* Alien
* Ellen Ripley
* Ash
* Predator
* Likovi u *Alienu*
* Likovi u *Predatoru*
* Likovi u *Alien vs. Predator*

 |
| Soundtrackovi | 
* *Alien*
* *Aliens*
* *Alien 3*
* *Alien Resurrection*
* *Predator*
* *Predator 2*
* *Predators*
* *Alien vs. Predator*
* *Aliens vs. Predator: Requiem*

 |
| Stripovi | 
* *Aliens*
* *Predator*
* *Predator: Bad Blood*
* *Aliens versus Predator*
* *Batman versus Predator*
* *Aliens/Predator: Deadliest of the Species*
* *Superman/Aliens*
* *Batman/Aliens*
* *Predator vs. Judge Dredd*
* *WildC.A.T.s/Aliens*
* *Aliens versus Predator versus The Terminator*
* *Superman vs. Predator*
* *Green Lantern versus Aliens*
* *Mindhunter*
* *Judge Dredd vs. Aliens*
* *Superman and Batman versus Aliens and Predator*

 |
| Romani | 
* *Aliens*
* *Predator*
* *Aliens: Earth Hive*
* *Nightmare Asylum*
* *Aliens vs. Predator*

 |
| Igre | 
* *Alien vs Predator* (arkada)
* *Alien vs Predator* (Jaguar)
* *Alien Trilogy*
* *Aliens versus Predator* (1999)
* *Aliens versus Predator 2*
* *Aliens Versus Predator: Extinction*
* *Predator: Concrete Jungle*
* *Aliens vs. Predator: Requiem*
* *Aliens vs. Predator* (2010)
* *Aliens Infestation*
* *Aliens: Colonial Marines*

 |
| Prošireni univerzum | 
* Sulaco
* Alienovi morfovi u franšizi *Alien*

 |
| Povezani članci | 
* Priznanja
* *Prometheus* (soundtrack)
* *Alien 2*
* *Alien Loves Predator*
* Alien War
* *Aliens: Colonial Marines Technical Manual*
* Val Verde
* *Batman: Dead End*
* *AVH: Alien vs. Hunter*
* AVPX (Alien vs. Predator vs. You)

 |
| Filmovi, knjige, igre i izdanja navedeni prema datumu objave |

| * p
* r
* u
Filmovi koje je režirao Ridley Scott |
| --- |
| Feature films | 
* *The Duellists* (1977)
* *Alien* (1979)
* *Blade Runner* (1982)
* *Legend* (1985)
* *Someone to Watch Over Me* (1987)
* *Black Rain* (1989)
* *Thelma & Louise* (1991)
* *1492: Conquest of Paradise* (1992)
* *White Squall* (1996)
* *G.I. Jane* (1997)
* *Gladiator* (2000)
* *Hannibal* (2001)
* *Black Hawk Down* (2001)
* *Matchstick Men* (2003)
* *Kingdom of Heaven* (2005)
* *A Good Year* (2006)
* *American Gangster* (2007)
* *Body of Lies* (2008)
* *Robin Hood* (2010)
* *Prometheus* (2012)
* *The Counselor* (2013)
* *Exodus: Gods and Kings* (2014)
* *The Martian* (2015)

 |
| Other work | 
* *Boy and Bicycle* (1965; kratki film)
* *1984* (1984; TV-reklama)

 |

| * p
* r
* u
Damon Lindelof |
| --- |
| kao scenarist | 
* *Nash Bridges*
* *Undressed*
* *Crossing Jordan*
* *Lost*
* *Lost: Via Domus*
* *Cowboys & Aliens*
* *Prometheus*
* *Star Trek Into Darkness*
* *Tomorrowland*

 |
| kao producent | 
* *Crossing Jordan*
* *Lost*
* *Lost: Via Domus*
* *Star Trek*
* *Cowboys & Aliens*
* *Star Trek Into Darkness*
* *Tomorrowland*

 |

***Prometheus (film)*** na Wikimedijinoj ostavi